Σαμ Μπράουν

Ο στρατηγός Σάμιουελ Τζέιμς Μπράουν (αγγλικά: Samuel James Browne, 3 Οκτωβρίου 1824 – 14 Μαρτίου 1901) ήταν αξιωματικός ιππικού του Βρετανικού Ινδικού Στρατού Ξηράς στην Ινδία και το Αφγανιστάν, γνωστός για την ονοματοδοσία της ζώνης Σαμ Μπράουν. Για τις υπηρεσίες που παρείχε στη Βρετανική Αυτοκρατορία έλαβε, μεταξύ άλλων παρασήμων, τον Σταυρό Βικτώριας, το πιο σημαντικό βραβείο ανδρείας σε μάχη που μπορεί να απονεμηθεί σε βρετανικές και κοινοπολιτειακές δυνάμεις. Sam Browne Belt

Βιογραφία
Ο Σαμ Μπράουν γεννήθηκε στο Μπάρακπορ της Βρετανικής Ινδίας στις 3 Οκτωβρίου του 1824. Ήταν γιος του χειρουργού Τζον Μπράουν και της Σάρλοτ Σουίντον. Ο Μπράουν κατετάγη στο 46ο σύνταγμα του Ιθαγενούς Πεζικού της Βεγγάλης ως υπαξιωματικός, συμμετέχοντας ενεργά στις μάχες του Ραμναγκάρ, του Σαντουλαπόρ, της Χιλιανβάλα και του Γκουχράτ. Το 1849 έφθασε στο βαθμό του υπολοχαγού και ανέλαβε τη διοίκηση μιας μονάδας ιππικού, του 2ου Σώματος Ατάκτων του Παντζάμπ, του οποίου ήταν επικεφαλής για τα επόμενα πέντε χρόνια. Μετά το θάνατό του, η μονάδα αυτή θα μετονομαστεί σε 22η Ίλη Σαμ Μπράουλ προς τιμήν του.https://rshg.org.uk/wp-content/uploads/2015/08/BROWNESamuelJames.14.3.1901.pdfhttp://www.karkeeweb.com/patterns/officers/sam_browne/sam_browne_bio.htmlhttps://m.dailyhunt.in/news/india/english/newstrack+journalism+english-epaper-nwstkeng/everything+you+need+to+know+about+general+sir+samuel+brown-newsid-98398644

Ο Μπράουν διοίκησε το 2ο Σώμα Ατάκτων του Παντζάμπ σε αρκετές επιχειρήσεις και παρασημοφορήθηκε για τη δράση του κατά τη διάρκεια της Αποστολής του Μποζντάρ του 1857, φθάνοντας στο βαθμό του λοχαγού.https://collection.nam.ac.uk/detail.php?acc=1999-09-42-71https://www.researchingww1.co.uk/22nd-sam-brownes-cavalry-frontier-forcehttps://www.rct.uk/collection/916755

Ο Μπράουν τιμήθηκε με τον Σταυρό της Βικτώριας για τη δράση που επέδειξε στις 31 Αυγούστου 1858 στο Σιρποράχ του ινδικού Ροχιλχάντ. Η αναφορά της βράβευσής του αναφέρει τα εξής:

Ο Σταυρός της Βικτώριας, που του απονεμήθηκε, εκτίθεται σήμερα στο Εθνικό Μουσείο Στρατού Ξηράς του Λονδίνου.https://collection.nam.ac.uk/detail.php?acc=1956-02-195-1

Ο Μπράουν συνταξιοδοτήθηκε από το στρατό το 1898 και μετεγκαταστάθηκε στο Ράιντ της Νήσου Γουάιτ της Αγγλίας. Απεβίωσε εκεί στις 14 Μαρτίου 1901 σε ηλικία 76 ετών. Τα λείψανά του αποτεφρώθηκαν και τοποθετήθηκαν στο δημοτικό κοιμητήριο του Ράιντ, ενώ προς τιμήν του αναγέρθηκαν αναμνηστικές πλάκες στον Καθεδρικό Ναό του Αγίου Παύλου στο Λονδίνο και στον Καθεδρικό Ναό της Λαχόρης στο Πακιστάν.

Ζώνη Σαμ Μπράουν
Κάποια στιγμή μετά από τον τραυματισμό του, στον οποίο έχασε το χέρι του, άρχισε να φοράει μια ειδική εξάρτηση που σήμερα φέρει το όνομά του και του επέτρεπε να τοποθετεί πάνω της το ξίφος του. Μια ζώνη Σαμ Μπράουν είναι μια φαρδιά ζώνη, συνήθως δερμάτινη, που υποστηρίζεται από ένα στενότερο λουρί που περνά διαγώνια πάνω από το δεξί ώμο. Ο διαγώνιος ιμάντας σταθεροποιεί τη θήκη του σπαθιού αν αυτό φέρεται επί της ζώνης. Η αυθεντική ζώνη του Σαμ Μπράουν εκτίθεται επί του παρόντος στο Εθνικό Μουσείο Στρατού Ξηράς του Λονδίνου.https://www.army.gov.au/our-heritage/traditions/sam-browne-belthttps://www.police1.com/police-products/duty-gear/articles/sam-browne-and-beyond-a-look-at-duty-belts-719BDvHDR1WpM1Bp/https://www.defensemedianetwork.com/stories/the-sam-browne-belt-gave-u-s-officers-a-distinctive-look/

Παραπομπές

Κατηγορία:Βρετανοί στρατηγοί
Κατηγορία:Βρετανοί εφευρέτες